EUROPA-KOMMISSIONEN Bruxelles, den 11.8.2020 COM(2020) 379 final RAPPORT FRA KOMMISSIONEN TIL EUROPA-PARLAMENTET OG RÅDET om EGFL-udgifterne

















































































Alarmsystemet Nr. 4-6/2020



Indholdsfortegnelse 1.EGFL-budgetproceduren 2020 2.Formålsbestemte indtægter til EGFL 3.Bemærkninger til den foreløbige gennemførelse af EGFL-budgettet for 2020 3.1. Markedsforanstaltninger 3.1.1. Olivenolie 3.1.2. Salgsfremmende foranstaltninger 3.1.3. Frugt og grøntsager 3.1.4. Produkter henhørende under vinsektoren 3.2. Direkte betalinger 3.2.1. Afkoblede direkte betalinger 3.2.2. Andre direkte betalinger 4.Forbruget af formålsbestemte indtægter til EGFL 5.Konklusioner bilag 1: Foreløbigt forbrug af EGFL-bevillinger pr. 30.4.2020

1.EGFL-budgetproceduren 2020 Den 27. november 2019 vedtog Europa-Parlamentet Den Europæiske Unions almindelige budget for 2020. Budgettet omfattede forpligtelses- og betalingsbevillinger til Den Europæiske Garantifond for Landbruget (EGFL) på henholdsvis 43 410 mio. EUR og 43 380 mio. EUR til direkte betalinger og markedsrelaterede udgifter. Forskellen på beløbsstørrelsen for de to typer bevillinger skyldes, at der anvendes opdelte bevillinger til visse foranstaltninger, der gennemføres direkte af Kommissionen. Disse vedrører hovedsagelig salgsfremstød for landbrugsprodukter, politisk strategi og koordineringsforanstaltninger. 2.Formålsbestemte indtægter til EGFL Indtægter fra finansielle korrektioner i henhold til afgørelser om regnskabsafslutning og afgørelser om efterprøvende regnskabsafslutning og indtægter fra uregelmæssigheder udgør formålsbestemte indtægter, der skal anvendes til finansiering af EGFL-udgifter, jf. bestemmelserne i artikel 43 i forordning (EU) nr. 1306/2013. I henhold til nævnte bestemmelser kan formålsbestemte indtægter dække finansieringsbehovene for alle former for EGFL-udgifter. De indtægter, der eventuelt ikke anvendes i regnskabsåret, vil automatisk blive fremført til det følgende regnskabsår . EGFL-budgettet for 2020 omfatter: ·Kommissionens seneste skøn over de bevillinger, der er behov for til finansiering af markedsforanstaltninger og direkte betalinger ·skønnene over de formålsbestemte indtægter, der forventes opkrævet i løbet af regnskabsåret ·og fremførslen af saldoen af de formålsbestemte indtægter, der er til rådighed fra det foregående regnskabsår. Kommissionen tog i sit forslag til bevillinger til opførelse på EGFL-budgettet for 2020 hensyn til de samlede forventede formålsbestemte indtægter og anmodede i forslaget til budget for 2020 om et bevillingsniveau, der er beregnet ved at trække de anslåede formålsbestemte indtægter fra det anslåede behov. Budgetmyndigheden vedtog EGFL-budgettet under hensyntagen til de forventede formålsbestemte indtægter. Ved udarbejdelsen af budgettet for 2020 anslog Kommissionen de disponible formålsbestemte indtægter til 1 071 mio. EUR bestående af: ·de formålsbestemte indtægter, der forventes genereret i løbet af regnskabsåret 2020, og som anslås til 719 mio. EUR (henholdsvis 592 mio. EUR fra korrektioner som følge af efterprøvende regnskabsafslutning og 127 mio. EUR fra uregelmæssigheder) ·de formålsbestemte indtægter, der skal fremføres fra 2019, og som anslås til 352 mio. EUR. Kommissionen har afsat disse anslåede indtægter på 1 071 mio. EUR til følgende ordninger: ·150 mio. EUR til driftsfondene for producentorganisationer i frugt- og grøntsagssektoren og ·921 mio. EUR til grundbetalingsordningen. Summen af de vedtagne bevillinger og de formålsbestemte indtægter til disse ordninger svarer til: ·849 mio. EUR til driftsfondene for producentorganisationer i frugt- og grøntsagssektoren og

·17 038 mio. EUR til grundbetalingsordningen. Af bilaget, der viser den foreløbige gennemførelse af 2020-budgettet, fremgår budgetbevillingerne til frugt- og grøntsagssektoren og til afkoblede direkte betalinger på artikelniveau uden hensyntagen til ovennævnte formålsbestemte indtægter. De viser vedtagne bevillinger for disse artikler, som beløber sig til henholdsvis 700,5 mio. EUR og 34 574 mio. EUR. Sammen med de formålsbestemte indtægter til disse artikler er de beløb, der er afsat på budgettet for 2020 på i alt 850,5 mio. EUR til frugt og grøntsager og 35 495 mio. EUR til afkoblede direkte betalinger. 3.Bemærkninger til den foreløbige gennemførelse af EGFL-budgettet for 2020 Af bilaget til denne rapport fremgår budgettets foreløbige gennemførelse i perioden fra den 16. oktober 2019 til den 30. april 2020. Gennemførelsesniveauet sammenlignes med udgiftsprofilen i det alarmsystem, der er indført ved artikel 28 i Rådets forordning (EU) nr. 1306/2013. 3.1.Markedsforanstaltninger Udnyttelsen af bevillingerne til interventioner på landbrugsmarkederne lå 180,5 mio. EUR under det forventede niveau ifølge forbrugsprofilen. Dette skyldes hovedsagelig en lavere udnyttelse af bevillingerne på budgetartiklen til salgsfremmende foranstaltninger for landbrugsprodukter og budgetartiklen til vinsektoren (se punkt 3.1.2 og 3.1.4). 3.1.1.Olivenolie Ved udgangen af april var udgifterne til kvalitetsforbedringsprogrammer 4,5 mio. EUR lavere end forventet sammenlignet med udgiftsprofilen. Det budgetterede beløb forventes imidlertid anvendt inden årsafslutningen. 3.1.2.Salgsfremmende foranstaltninger Eftersom budgetbevillingerne til de såkaldte flerlandeprogrammer oprindeligt forventedes at blive forpligtet i januar, men endnu ikke er forpligtet, viser budgetgennemførelsen midlertidigt en difference på -114,8 mio. EUR sammenlignet med udgiftsprofilen. Det budgetterede beløb forventes imidlertid anvendt inden årsafslutningen. 3.1.3.Frugt og grøntsager Budgetgennemførelsen for denne sektor, som primært vedrører udgifter til driftsfondene for producentorganisationer, ligger 30 mio. EUR over udgiftsprofilen. 3.1.4.Produkter henhørende under vinsektoren Til denne budgetartikel tages der ved udgiftsprofilen hensyn til, at udgifterne er koncentreret hen imod udgangen på regnskabsåret. De hidtil anmeldte udgifter ligger 74,6 mio. EUR under profilen. Forskellen anses for at være midlertidig, og det forventes, at de endelige udgifter vil ligge tæt på det budgetterede beløb. 3.2.Direkte betalinger Ved udgangen af april 2020 oversteg udnyttelsen af bevillingerne til direkte betalinger under budgetkapitel 05 03 forbrugsprofilen med 1 039,6 mio. EUR eller 2,6 %.